|  |
| --- |
| ***School Days***  Singel av Chuck Berry |
|  |
| B-side | «Deep Feeling» |
| **Utgjeve** | 1957 |
| **Sjanger** | Rock and roll |
| **Lengd** | 2:40 |
| **Selskap** | Chess 1653 |
| Låtskrivar(ar) | Chuck Berry |
| **Produsent** | Leonard og Phil Chess |
|
| Chuck Berry-kronologi |
| «You Can't Catch Me»(1956) | *School Days* | «Oh Baby Doll»(1957)
 
 |

«**School Days**» (òg kjend som «**School Day (Ring! Ring! Goes The Bell)**») er ein rock and roll-song skriven av Chuck Berry og gjeven ut på singel av han i 1957. Det er ein av dei best kjende songane hans. Songen dukka seinare opp som første song på det første albumet hans, *After School Session*.

Songstrukturen er ein grunnleggande 12-taktsblues med ein rock and roll-takt. Den elektriske gitaren imiterer vokallinja med ein takts forseinking. Teksten skildrar ein vanleg, kjedeleg skuledag og lykka studenten føler ved å danse på den lokale juke jointen etter skulen. 

Det siste verset i songen inneheld teksten «Hail, hail rock and roll / Deliver me from the days of old.» *Hail! Hail! Rock and Roll* vart tittelen på ein konsertfilm og dokumentar frå 1987 om Berry. Mykje av det musikalske arrangementet vart nytta om att av Berry i 1964 på «No Particular Place to Go». Det same arrangementet vart òg nytta på «Big Ben Blues», ei særs sjeldan innspeling. 

Songen vart nytta under rulleteksten på Neil Young sin konsertfilm *Rust Never Sleeps* .

Innspeling
----------

Berry spelte inn songen 21. januar 1957 i Universal Recording Studios i Chicago. Innspelinga vart produsert av Chess-brørne, Leonard og Phil. Berry hadde med seg gitaristen Hubert Sumlin (kjend for arbeidet sitt med Howlin' Wolf), bassisten Willie Dixon og trommeslagaren Fred Below.

Lister
------

Berry si innspeling nådde femteplassen på *Billboard* Hot 100-lista (den tredje høgaste plasseringa hans) og toppen av R&B Best Sellers-lista. Det var òg den første singelen hans på UK Singles Chart, der han nådde 24. plassen.

Andre versjonar
---------------

Eit konsertopptak frå 1959 av Eddie Cochran kom ut i 1999 på albumet *The Town Hall Party Shows*.

Ein britisk versjon frå 1957 av Don Lang and His Frantic Five nådde 26. plassen i Storbritannia. 

Det australske hardrockbandet AC/DC spelte inn ein versjon av «School Days» for det andre albumet deira, *T.N.T.* Dette vart opphavleg berre gjeve ut i Australia, men i 1997 kom det ut internasjonalt med tittelen *Volts*, ei samling av songar sungen av Bon Scott, som ein del av plateboksen *Bonfire*.

Songen vart spelt inn av den britiske rockeartisten Gary Glitter, som spelte han inn under tittelen «School Day (Ring! Ring! Goes the Bell)» på albumet *Glitter* i 1972. 

Songen vart spelt av Iron City Houserockers for debutalbumet *Love's So Tough* med tittelen «School Days (Ring! Ring! Goes the Bell)», men vart fjerna frå den første utgåva. Songen vart sidan gjeven ut på samlealbumet *Pumping Iron & Sweating Steel: The Best of the Iron City Houserockers*.

Songen vart spelt inn av Jan & Dean i 1964 på albumet *Dead Man's Curve – The New Girl In School*, med tittelen «School Days». Versjonen deira vart gjeven ut på singel av Liberty Records i 1966.

Det australske rock-and-roll revival-bandet Ol' 55 spelte inn ein versjon av «School Days» som ein «avslutning» på albumet *Take It Greasy* frå 1976.

«School Days» vart framført av Beach Boys med tittelen «School Day (Ring! Ring! Goes the Bell)» i 1980 på albumet *Keepin' the Summer Alive*, med Al Jardine på solovokal.

«School Days» vart spelt inn av bluespianisten og vokalisten Ann Rabson.

«School Days» vart spelt inn og framført av Rock-Afire Explosion i 1981

Lil Rob spelte inn songen som «Street Dayz» for albumet *The Album*, og la til skulerelatert tekst med referansar til gjengliv, dop og sex. 

Ein versjon av «School Days» vart gjeve ut på *The Simpsons*-albumet *The Simpsons Sing the Blues*, med vokal av Buster Poindexter og teikneseriefiguren Bart Simpson, og ein gitarsolo av Joe Walsh.

Elvis Presley sitt orkester spelte ofte ein versjon av «School Days» på dei siste konsertane hans. 

Ein uoffisiell versjon av «School Days» vart spelt under lydsjekken for ein Led Zeppelin-konsert i Chicago Stadium den 6. juli 1973.

New Riders of the Purple Sage framførte «School Days» på ein konsert på Academy of Music i New York City den 24. november 1973.

Kjelder
-------

* *Denne artikkelen bygger på «School Days (song)» frå Wikipedia på engelsk, den 19. september 2008. Artikkelen vart utvida 27. juni 2017.*

1. ↑  *Gold* (CD liner). Chuck Berry. United States: Geffen Records/Chess Records. 2005. s. 21, 27. 0602498805589.
2. ↑  «Billboard Magazine, May 27, 1957».
3. ↑  Whitburn, Joel (2004). *Top R&B/Hip-Hop Singles: 1942–2004*. Record Research. s. 55.
4. ↑  «School Day (Ring! Ring! Goes the Bell)». *Chartstats*. Arkivert frå originalen (PHP) 23. juli 2012. Henta 27. juni 2017.
5. ↑  Wall, Mick (2012). *AC/DC: Hell Aint a Bad Place to Be*. London: Orion Publishing. ISBN 9781409115359.

Bakgrunnsstoff
--------------

* Analysar av songen på ReasonToRock.com
* Heile songteksten på MetroLyrics

| * v
* d
* e
Chuck Berry |
| --- |
| Studioalbum | *After School Session* (1957)**·** *One Dozen Berrys* (1958)**·** *Chuck Berry Is on Top* (1959)**·** *Rockin' at the Hops* (1960)**·** *New Juke Box Hits* (1961)**·** *Two Great Guitars* (med Bo Diddley) (1964)**·** *St. Louis to Liverpool* (1964)**·** *Chuck Berry in London* (1965)**·** *Fresh Berry's* (1965)**·** *Chuck Berry's Golden Hits* (1967)**·** *Chuck Berry in Memphis* (1967)**·** *From St. Louie to Frisco* (1968)**·** *Concerto in «B Goode»* (1969)**·** *Back Home* (1970)**·** *San Francisco Dues* (1971)**·** *The London Chuck Berry Sessions* (1972) (Side 1)**·** *Bio* (1973)**·** *Chuck Berry* (1975)**·** *Rock It* (1979)**·** *Chuck* (2017) |
| Konsertalbum | *Chuck Berry on Stage* (1963)**·** *Live at the Fillmore Auditorium* (1967)**·** *The London Chuck Berry Sessions* (1972) (Side 2)**·** *Chuck Berry Live in Concert* (1978)**·** *Hail! Hail! Rock 'n' Roll* (1987)**·** *Live!* (2000)**·** *Live on Stage* (2000)**·** *Chuck Berry – In Concert* (2002) |
| Samlealbum | *Rock, Rock, Rock* (1956)**·** *Chuck Berry Twist* (1962)**·** *Chuck Berry's Golden Decade* (1967, 1973, 1974)**·** *The Great Twenty-Eight* (1982)**·** *The Chess Box* (1988)**·** *The Anthology* (2000)**·** *Volume 2* (1995) |
| Hitsinglar | «Maybellene» / «Wee Wee Hours» (1955)**·** «Roll Over Beethoven» / «Drifting Heart» (1956)**·** «Too Much Monkey Business» / «Brown Eyed Handsome Man» (1956)**·** «School Days» / «Deep Feeling» (1957)**·** «Rock and Roll Music» / «Blue Feeling»**·** «Sweet Little Sixteen» / «Reelin' and Rockin'» (1958)**·** «Johnny B. Goode» / «Around and Around» (1958)**·** «Almost Grown» / «Little Queenie» (1959)**·** «Back in the U.S.A.» / «Memphis, Tennessee» (1959)**·** «Nadine» (1964)**·** «No Particular Place to Go» (1964)**·** «My Ding-a-Ling» (1972) |
| Andre artiklar | Diskografi**·** Chuck Berry House**·** *Hail! Hail! Rock 'n' Roll* |
| Category Kategori |

|  |  |
| --- | --- |
| Autoritetsdata | 
* MusicBrainz (release-group)

 |